ai4bharat/Pralekha huggingface dataset:
صحت اور خاندانی بہبود کی وزارت
کووڈ-19 سے ٹھیک ہونے کی تیز رفتار نے ہندستان میں اس سے ٹھیک ہونے کی شرح کو تقریباً 75 فی صد تک پہنچا دیا
کورونا انفیکشن سے ٹھیک ہونے والوں کی تعداد اس کے سرگرم معاملوں سے تقریباً 16 لاکھ سے زیادہ ہوگئی
عالمی سطح پر سب سے کم شرح اموات والےملکوں میں شامل ہندستان میں شرح اموات میں اور گراوٹ
نئی دہلی،23اگست 2020/ملک میں کورنا انفیکشن سے ٹھیک ہونے والے مریضوں کی مسلسل بڑھتی ہوئی تعداد میں ہندستان میں کووڈ-19 بیماری سے ٹھیک ہونے کی شرح کو تقریباً 75 فی صد تک بڑھا دیا ہے۔
گزشتہ 24 گھنٹوں میں کووڈ-19 کے 57 ہزار 989 مریضوں کے ٹھیک ہونے کے ساتھ ہی ملک میں اس بیماری سے ٹھیک ہونے والے لوگوں کی کل تعداد 22 لاکھ 80 ہزار 566 پہنچ گئی ہے۔
ہندستان میں کووڈ-19 بیماری سے ٹھیک ہونے والوں کی تعداد اب تک اس کے سرگرم معاملوں  تقریباً 16لاکھ  سے زیادہ ہوگئی ہے۔
جیسا کہ گراف میں دکھایا گیا ہے، اس بیماری سے ٹھیک ہونے والے لوگوں کی اوسط یومیہ تعداد 15 ہزار 18  سے مسلسل بڑھتےہوئے 19سے 13 کے ہفتے کے دوران 60 ہزار 557 تک پہنچ گئی ہے۔
کووڈ-19 کی بیماری سے مسلسل ٹھیک ہونے والے مریضوں کی بڑھتی ہوئی تعداد میں کو یہ یقینی بنادیا ہے ملک پر دراصل کیس لوڈ یعنی فعال معاملوں میں کمی آئی ہے، اور فی الحال یہ کل مثبت معاملوں کا صرف 23.24فی صد ہیں۔ اس سے شرح اموات میں گرواٹ آئی ہے۔ ابھی ملک میں شرح اموات  1.86 فی صد ہے ، جو عالمی سطح پر سب سے کم شرحوں میں سے ایک ہے۔ یہ مرکز کی جنگی پیمانے پر جانچ کروانے، مجموعی طور پر نگرانی اور مناسب علاج کی پالیسی کے وسیع اور مسلسل عمل درآمد اور اثر اندازی کی وجہ سے ممکن ہوسکا ہے۔
کووڈ-19 انفیکشن سے ٹھیک ہونے والے مریضوں کی تعداد میں تیزی اور اس سے لڑنے والوں کی تعداد میں آرہی کمی سے یہ صاف ہے کہ ہندستان کے بالترتیب اور فعال کام کی پالیسی میں حقیقت میں نتائج فراہم کرنے شروع کردیا ہے۔
کوویڈ ۔19 سے متعلق تکنیکی سوالات ای میل کے ذریعے تکنیکی سوالات کو کوکیز.کویڈ 19[at]gov[dot]in پر اور دوسرے سوالات ncov2019[at]gov[dot]in پر اور @ کوویڈ انڈیاسیوا پر ٹویٹ کے ذریعے پوچھ سکتے ہیں۔
کوویڈ ۔19 سے متعلق کسی بھی معلومات کے لئے وزارت صحت اور خاندانی بہبود کے ہیلپ لائن نمبر پر رابطہ کریں: + 91-11-23978046 یا 1075 ۔
کوویڈ ۔19 پر ریاستوں / مرکز ریاستوں کی ہیلپ لائن نمبروں کی ایک فہرست https://www.mohfw.gov.in/pdf/coronvavirushelplinenumber.pdf پر دستیاب ہے۔
م ن۔ ش ت ۔ ج
Uno-4753
(
وزیراعظم کا دفتر
وزیراعظم نریندرمودی نے ای-شرم پر 10 کروڑ اندراج پر خوشی کا اظہار کیا
وزیراعظم جناب نریندرمودی نے ای-شرم پر 10 کروڑ اندراج پر خوشی کا اظہار کیا اور اسے عزم سے تکمیل تک کا سفر قرار دیا۔وزیراعظم نے محنت اور روزگار کے مرکزی وزیر جناب بھوپیندر یادو کے ذریعہ ایک ٹویٹ کے جواب میں کہا کہ یہی تو عزم سے تکمیل تک کا سفر ہے ۔ ملک کے کروڑوں مزدوروں اور کاریگروں کی صلاحیت آج نئے بھارت کا ستون بن رہا ہے۔ ان کے سماجی تحفظ میں ہی ملک کا مضبوط مستقبل پوشیدہ ہے۔
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 114.46 کروڑٹیکے لگائے جاچکے ہیں جو کہ ایک بڑی حصولیابی ہے۔
شفایابیوں کی شرح سردست 98.28 فیصد ہے، جو مارچ 2020 سے اب تک کی سب سے زیادہ شرح ہے۔
گزشتہ 24 گھنٹوں کے دوران 11,242 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 3,38,85,132ہوگئی ہے۔
گزشتہ 24 گھنٹوں کے دوران 11,919 مریض شفایاب ہوئے ہیں۔
سردست بھارت میں زیر علاج مریضوں کی تعداد 1,28,762 ہے۔
بھارت میں زیر علاج مریضوں کی تعداد مجموعی معاملوں کے 1 فیصد سےبھی کم ہے، فی الحال زیر علاج مریضوں کی شرح 0.37 فیصد ہے،جو مارچ 2020 کےبعد سے سب سے کم ہے۔
جانچ کے بعد متاثر پائے جانے والے مریضوں کی یومیہ شرح 2فیصدسے کم 0.97)فصد ) ہے، جو کہ گزشتہ 45 دنوں میں 2 فیصد سے بھی کم درج ہوئی ہے۔
جانچ کے بعد متاثرہ معاملات کی ہفتہ وار شرح  ، پچھلے 55 دنوں سے 2 فیصد سے بھی کم درج ہورہی ہے۔
اب تک کل 62.82کروڑ ٹیسٹ کئے جاچکے ہیں۔
وزارتِ تعلیم
پونجی میں دس ہزار کروڑروپے کے اضافے کے ساتھ ایچ ای ایف اے کے امکانات میں توسیع
نئیدہلی،07اگست۔فروغ وسائل انسانی  کے وزیر مملکت ڈاکٹر ستیہ پال سنگھ نے لوک سبھی ایس سوال کے تحریری جواب میں بتایا کہ سرکار نے ہائر ایجوکیشن فائننسنگ ایجنسی  کی اکوٹی پونجی میں دس ہزار کروڑ روپے کے اضافے کی منظوری دے دی ہے۔اس رقم میں سرکار کی حصہ داری چھ ہزار کروڑروپے کی ہوگی جبکہ شراکتدار ادارے کنارا بینک کے ذریعہ دس فیصد سرکار ی اکوٹی کی ادائیگی کی جائے گی۔
ڈاکٹر ستیہ پال سنگھ موصوف نے اپنے جواب میں مزید بتایا کہ اعلیٰ تعلیم ،اسکولی تعلیم اور میڈیکل ایجوکیشن کے شعبوں کے مرکز سے مالی امداد یافتہ اداروں کو ایچ ای ایف اے کے تحت قرض حاصل کرنے کی سہولت حاصل ہوگی ۔سردست ایچ ای ایف اے کے لئے سرکاری اکوٹی کے تحت ایک ہزار کروڑروپے کی منظوری دی جاچکی ہے جبکہ جاری سال کے لئے دو ہزار کروڑروپے کی بجٹ منظوری اس کے علاوہ ہے۔اعلیٰ تعلیمی اداروں کو دس ہزار 65.37 کروڑروپے کی مالیت کے تعلیمی منصوبوں کے لئے 5207.90 کروڑروپے کی منظوری دی جاچکی ہے ۔ اس سلسلے میں سرکار مستقبل میں ضرورت پر مبنی مطلوبہ سرما ئے کے لئے اضافی وسائل کو روبہ عمل لانے کے لئے اقدامات کرے گی۔ امید کی جاتی ہے کہ 2022تک ایک لاکھ کروڑروپے کے پروجیکٹ کی سرمایہ کاری سال 19-2018 کے مرکزی بجٹ کی تخصیصات کے ساتھ مختلف زمرہ بند تعلیمی اداروں کے لئے کی جائے گی۔
۰۰۰۰۰۰۰۰۰۰۰۰۰۰۰۰۰۰
U-4102
(Visitor Counter : 11
نائب صدر جمہوریہ ہند کا سکریٹریٹ
بچوں کو ہندوستان کے ثقافتی ورثے، تہذیب اور روایات کی تعلیم دی جانی چاہئے: نائب صدر جمہوریہ ہند
نائب صدر جمہوریہ ہند نے اسکولوں سے زور دے کر کہا کہ وہ بچے کو تندرست اور صحت مند بنانے کے لئےکھیلوں اور یوگا کو فروغ دیں
نائب صدر جمہوریہ ہند نے پولینڈ اور یوکرین میں بہادر بچوں کے فیسٹول 2019ء میں ہندوستان کی نمائندگی کرنے والے بچوں کے ساتھ تبادلہ خیال کیا
نئی دہلی،12جولائی2019؍نائب صدر جمہوریہ ہند جنا ایم وینکیا نائیڈو نے بچوں کو ہندوستان کے ثقافتی ورثے ، تہذیب اور روایات کی تعلیم دینے کی اہمیت پر زور دیا ہے۔
پولینڈ اور یوکرین میں بہادر بچوں کے فیسٹول 2019ء میں ہندوستان کی نمائندگی کرنے والے بچوں کے ساتھ آج یہاں تبادلہ خیال کرتے ہوئے جناب نائیڈو نے والدین اور اساتذہ سے زور دے کر کہا کہ وہ بچوں کو ہندوستان کے ثقافتی ورثے، تہذیب اور روایات کی تعلیم دینے کی جانب مزید توجہ دیں۔انہوں نے اسکولوں سے زور دے کر کہا کہ وہ رضاکارانہ سرگرمیوں مثلاًاین ایس ایس، این سی سی، اسکاؤٹس اور گائڈزوغیرہ میں ان کی شرکت کی حوصلہ افزائی کرکے بچوں میں رضاکارانہ سرگرمیوں کا جذبہ پیدا کریں۔
اس بات کا مشاہدہ کرتے ہوئے کہ بہادر بچوں کے بین الاقوامی فیسٹول جیسی تقریبات میں ان کی شرکت بچوں کو ایک دوسرے کےساتھ دوستی کی اہمیت اور ایک دوسرے کی ثقافت کو سمجھنے اور تکریم کرنے میں معاون ثابت ہوگی، نائب صدر جمہوریہ ہند نے امید ظاہر کی کہ اس طرح کی تقریبات میں شرکت سے ایک پُرامن اور پائیدار دنیا کی تعمیر میں تعاون فراہم ہوگا۔
جناب نائیڈو نے اسکولوں سے زور دے کر کہا کہ بچوں کو تندرست اور صحت مند بنانے کے لئے کھیل کود اور یوگا کو فروغ دیں۔ جناب نائیڈو نے بچوں کے ذریعے پیش کردہ بھانگرا، سیزرز اور ڈانڈیہ پرفارمنس دیکھا اور انہوں نے ہندوستانی ثقافت اور آرٹ کو بین الاقوامی سطح پر لے جانے کے لئے ان بچوں کو سراہا۔
انہوں نے مزید کہا کہ ‘‘آپ لوگ واقعی ہندوستان کے ثقافتی سفیر ہیں’’
دہرادون میں واقع ننھی دنیا آرگنائزیشن سے تعلق رکھنے والے خوشی، سانیا ، آنچل، منیش، شکشم اورراہل پر مشتمل ثقافت کے دلدادہ چھ نوجوان بچے ، ان کے انسٹرکٹر آشو ستویکا گوئل، گروپ لیڈر ہرشت اور ننھی دنیا کے نمائندے اس موقع پر موجود تھے۔
م ن۔م ع۔ن ع
U: 3071
(Visitor Counter : 69
خواتین اور بچوں کی ترقیات کی وزارت
بھارتی خواتین کا نامیاتی فیسٹول ،آئی جی این سی اے، نئی دہلی میں 26 اکتوبر سے 4نومبر 2018 کے درمیان منعقد ہوگا
نئیدہلی۔22؍اکتوبر۔خواتین و اطفال کی ترقی کی وزارت نئی دہلی کے جن پتھ روڈ پر اندراگاندھی نیشنل سینٹر فار آرٹس میں 26 اکتوبر سے 4نومبر 2018 تک بھارتی خواتین کے نامیاتی فیسٹول کے پانچویں ایڈیشن کا انعقاد کررہی ہے۔ اس کا مقصد نامیاتی کلچر کو فروغ دینا اور خواتین نامیاتی کسانوں اور چھوٹی صنعت کاروں کو ترقی دینا ہے۔ یہ ملک کا سب سے بڑا نامیاتی فیسٹول ہے اور ملک کی نامیاتی تحریک کی قیادت خواتین کررہی ہیں۔
’’خواتین واطفال کی ترقی کی وزیر محترمہ مینکا سنجے گاندھی نے کہا کہ ’’ڈبلیو او آئی فیسٹول سے پچھلے چار برسوں میں ایک میلے کے انداز میں اور ثمرآور طریقے سے خاتون کسانوں اور چھوٹی صنعتکاروں کو بااختیار بنانے کا ایک کامیاب پلیٹ فارم فراہم ہوا ہے۔ یہ میرے لیے بڑے اطمینان کی بات ہے کہ وزارت کی کوششوں سے دیہی خواتین کی مقامی برادریوں اور معیشت کو آخر کار فروغ حاصل ہوا اور ان کے لئے روزگار کے موقع پیدا ہوئے نیز نامیاتی مصنوعات کے فوائد کے بارے میں بیداری پھیلانے میں مدد ملی۔ ‘‘
ملک بھر کی 500 سے زیادہ خاتون چھوٹی صنعت کار اناج ، چاول ، دالوں ، جلد کی حفاظت سے متعلق مصنوعات ، کپڑے اور زیورات جیسی اپنی نامیاتی مصنوعات کے ساتھ یکجا ہوئی ہیں۔ یہ اس بات کی ایک بہترین مثال ہے کہ اس فیسٹول سے ایک انقلاب آرہا ہے اور خواتین میں خود انحصاری کا جذبہ پیدا ہورہا ہے۔ ایسا پہلی بار ہے کہ ویگن پروجیکٹ اور فوڈ کورٹ کے ذریعے پکائے گئے مزیدار کھانے بھی فیسٹول میں دستیاب ہوں گے۔
ملک کے مختلف دور دراز علاقو ں کے لوگ اس فیسٹول میں حصہ لینے کیلئے آرہے ہیں اور یہاں قیام کررہے ہیں۔ انہیں دلّی والوں اور اس کے آس پاس کے لوگوں کو ، اپنی عمدہ اور بھرپور مصنوعات فروخت کرنے کا موقع مل رہا ہے۔
نامیاتی تحریک کو عوام تک اور زیادہ پہنچانے کیلئے وزارت نے 2018 ایڈیشن کے انعقاد کا اپنا مقام آئی جی این سی اے میں منتقل کردیا اور اس میں داخلہ اور پارکنگ سب کیلئے مفت کردی ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-5414
(Visitor Counter : 66
وزیراعظم کا دفتر
وزیر اعظم نے محترمہ ملکہ الزبتھ II کے انتقال پر تعزیت کی
وزیر اعظم جناب نریندر مودی نے ملکہ الزبتھ II کے انتقال پر تعزیت کا اظہار کیا ہے۔
وزیر اعظم نے ٹویٹ کیا؛
‘‘عزت مآب ملکہ الزبتھ دوم کو ہمارے دور کی ایک مضبوط شخصیت کے طور پر یاد کیا جائے گا۔ انہوں نے اپنی قوم اور لوگوں کو متاثر کن قیادت فراہم کی۔ انہوں نے عوامی زندگی میں وقار اور شائستگی کا اظہار کیا۔ ان کے انتقال سے مجھے دکھ ہوا ہے ۔ اس دکھ کی گھڑی میں میرےہمدردانہ جذبات ان کے خاندان اور برطانیہ کے لوگوں کے ساتھ ہیں’’۔
‘‘میں نے 2015 اور 2018 میں اپنے برطانیہ کے دوروں کے دوران محترمہ ملکہ الزبتھ II کے ساتھ یادگار ملاقاتیں کیں۔ میں ان کی گرمجوشی اور مہربانی کو کبھی نہیں بھولوں گا۔ ایک ملاقات کے دوران انہوں نے مجھے وہ رومال دکھایا جو مہاتما گاندھی نے انہیں ان کی شادی پر تحفے میں دیا تھا۔ میں ہمیشہ اس اظہار عقیدت کی قدر کروں گا۔’’
سائنس اور ٹیکنالوجی کی وزارت
سی ایس آئی آر- این آئی ایس سی پی آر نے فٹ انڈیا فریڈم رَن 3.0 کا اہتمام کیا
نیشنل انسٹی ٹیوٹ آف سائنس کمیونی کیشن اینڈ پالیسی ریسرچ  نئی دہلی،سائنسی اور صنعتی تحقیق کی کونسل  کی ایک لازمی لیبارٹری ہے، جو پالیسی ریسرچ اور سائنس کمیونی کیشن سے متعلق مطالعات کے اپنے مینڈیٹ کے ساتھ قوم کی خدمت کرتی ہے۔ حکومت ہند کے 'فٹ انڈیا مشن' کو مضبوط کرنے کے لیے، سی ایس آئی آر – این آئی ایس سی پی آر 2 سے 31 اکتوبر 2022 کے دوران 'فٹ انڈیا سرگرمیوں' کا انعقاد کر رہا ہے۔ اس کوشش کے تحت بہت سی کھیلوں کی سرگرمیوں کی جدول سازی کی گئی ہے۔
ڈاکٹر سوجیت بھٹاچاریہ، ڈائریکٹر انچارج،سی ایس آئی آر – این آئی ایس سی پی آر’فٹ انڈیا فریڈم رن 3.0‘ کو جھنڈی دکھاتے ہوئے
آج، سی ایس آئی آر – این آئی ایس سی پی آر اپنے عملے کے ارکان، پروجیکٹ ایسوسی ایٹس، ریسرچ انٹرنز،اے سی ایس آئی آر طلباء، آؤٹ سورس افرادی قوت، دوستوں اور خاندان کے اراکین کے لیے 3 کلومیٹر کی دوری کی 'فٹ انڈیا فریڈم رَن 3.0' کا اہتمام کیا ہے۔این آئی ایس سی پی آر کے ڈائریکٹر انچارج ڈاکٹر سوجیت بھٹاچاریہ نے صبح 10:30 بجے نئی دہلی پوسا کیمپس سے اس فٹ انڈیا فریڈم رن کو جھنڈی دکھائی۔ اس موقع پر ڈاکٹر بھٹاچاریہ کا کہنا ہے کہ فٹ انڈیا رن انسٹی ٹیوٹ کے عملے کے ارکان اور دیگر انسانی وسائل کو صحت اور تندرستی کے بارے میں آگاہ کرنے کے لیے ایک اختراعی اقدام ہے۔ فٹ انڈیا مشن کے لیے سی ایس آئی آر – این آئی ایس سی پی آر کمیٹی کے چیئرمین جناب اشونی کمار برہمی نے فٹ انڈیا فریڈم رن کے تمام شرکاء کو حکومت کے متعلقہ رہنما خطوط کے بارے میں آگاہ کیا۔ اس سرگرمی میں ڈاکٹر محمد رئیس، ڈاکٹر نریش کمار، ڈاکٹر ایل پلامتے، ڈاکٹر بی ایل گرگ، ڈاکٹر سندھیا واکڈیکر، ڈاکٹر مدھولیکا بھاٹی، ڈاکٹر سمن رے، ڈاکٹر پشپانجلی ترپاٹھی، ڈاکٹر شیو نارائن نشاد ، ڈاکٹر اروند مینا، ڈاکٹر منیش موہن گوڑ، ڈاکٹر مہر وان، ڈاکٹر پرمانند برمن ، جناب راجیش کمار سنگھ روشن، کنٹرولر آف ایڈمنسٹریشن، جناب اجے کمار، کنٹرولر آف فنانس اینڈ اکاؤنٹس، جناب پنکج گوسوامی، انتظامی افسر اور انسٹی ٹیوٹ کے دیگر عملہ نے اس فٹ انڈیا رن میں بڑھ چڑھ کر حصہ لیا۔ شرکاء کی تعداد 200 سے زائد تھی۔
سی ایس آئی آر – این آئی ایس سی پی آر کے عملے کے ارکان فٹ انڈیا فریڈم رن میں حصہ لے رہے ہیں۔
سی ایس آئی آر – این آئی ایس سی پی آر کھیلوں کی سرگرمیوں میں بہت فعال ہے اور یہ اندرون خانہ کھیلوں کی سرگرمیوں کے ساتھ شانتی سوروپ بھٹناگر میموریل ٹورنامنٹس  میں باقاعدگی سے حصہ لیتا ہے۔ایس ایس بی ایم ٹی ایک ایسا پلیٹ فارم ہے، جسے سی ایس آئی آر اسپورٹس پروموشن بورڈ نے بنایا ہے ،تاکہ ایک پرعزم سی ایس آئی آر خاندان کی تعمیر کے لیے مختلف سی ایس آئی آر اداروں کی شرکت کو اکٹھا کیا جا سکے اور ٹیم اسپرٹ، قیادت اور تمام تر مشکلات سے نمٹنے کے لیے جوش پیدا کیا جا سکے۔ ایس ایس بی ایم ٹی کے تحت کرکٹ، والی بال، ٹیبل ٹینس، بیڈمنٹن، شطرنج، کیرم اور برج کے مقابلوں کا انعقاد کیا جاتا ہے۔ سی ایس آئی آر – این آئی ایس سی پی آر ایس ایس بی ایم ٹی کا ایک فعال رکن ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U-11645
(Visitor Counter : 68
وزارت خزانہ
مالیاتی سرمایہ کاری کی لاگت 33 فیصد کے حساب سے بڑھ کر 10 لاکھ کروڑ روپئے ہوئی
مرکز کے موثر سرمایہ جاتی اخراجات جی ڈی پی کا 4.5 فیصد
ریاستوں کے لیے 50 سال کی مدت والے بلاسودی قرض دوسرے سال میں بھی جاری
بنیادی ڈھانچے کے مالی وسائل کی سکریٹریٹ نجی سرمایہ کاری کے اسٹیک ہولڈرس کو مدد فراہم کرے گی
حالیہ برسوں کے رجحانات کے ساتھ آگے بڑھتے ہوئے، مرکزی بجٹ 24-2023میں مالیاتی سرمایہ کاری کے صرفے میں زبردست اضافے کی تجویز دی گئی ہے۔ اس میں مالیاتی سرمایہ کاری کو ترقی اور روزگار کے لیے ایک محرک کے طور پر تصور کیاگیا ہے۔ یہ بات آج یہاں پارلیمنٹ میں 24-2023 کا بجٹ پیش کرتے ہوئے مرکزی وزیر خزانہ و کارپوریٹ امور محترمہ نرملا سیتا رمن نے بتائی۔
محترمہ سیتا رمن نے کہا کہ ’’حالیہ برسوں میں یہ قابل غور اضافہ ترقی کی صلاحیت کو بڑھانے اور روزگارپیدا کرنے نجی سرمایہ کاریوں کو راہ دینے سے متعلق حکومت کی کوششوں کے لیے مرکزی حیثیت رکھتی ہے اور عالمی طور پر سامنے آنے والے نامساعد حالات سے تحفظ فراہم کرتی ہے‘‘۔
وزیر خزانہ نے مسلسل تیسرے سال کے لیے مالیاتی سرمایہ کاری کے صرفے میں اضافے کی تجویز دی ہے جو کہ 33 فیصد کے حساب سے 10 لاکھ کروڑ روپئے تک کا اضافہ ہوگا۔ یہ اضافہ جی ڈی پی کا 3.3 فیصد ہوگا اور 20-2019 کے دوران ان ہی اخراجات سے تقریباً تین گنا ہوگا۔
موثر سرمایہ جاتی اخراجات
محترمہ سیتا رمن نے مزید کہا کہ مرکز کے ذریعے براہ راست مالیاتی سرمایہ کاری کو ریاستوں کے لیے مالی امداد کی فراہمی کے ذریعے سرمایہ جاتی اثاثے پیدا کرنے کی غرض سے کئے گئے انتظام سے مدد ملی ہے۔ انھوں نے کہا کہ مرکز کے یہ موثر سرمایہ جاتی اخراجات کا تخمینہ 13.7 لاکھ کروڑ روپئے ہے، یعنی جی ڈی پی کا 4.5 فیصد۔
ریاستوں کے لیے بلا سودی قرضوں کی فراہمی کا سلسلہ جاری
بنیادی ڈھانچے کے شعبے میں سرمایہ کاری کو تحریک دینے اور ریاستوں کو معاون پالیسی کے اقدامات کے لیے ترغیب دینے کی غرض سے ، محترمہ وزیر خزانہ نے ریاستوں کو مزید ایک سال کے لیے 50 سالہ مدت والے بلا سودی قرضے فراہم کرتے رہنے کی تجویز دی، جس کی لاگت قابل قدر حد تک یعنی 1.3 لاکھ کروڑ روپئے تک بڑھائی جارہی ہے۔
بنیادی ڈھانچے کے مالی وسائل کی سکریٹیریٹ
اپنے 24-2023 کے بجٹ میں وزیر خزانہ نے اس بات کا ذکر کیا کہ عالمی وبا کے دباؤ والے دور کے گذر جانے کے بعد نجی سرمایہ کاریاں دوبارہ سے ترقی کی راہ پر ہیں۔ نمایاں طور پر عوامی وسائل پر منحصر شعبوں میں سرمایہ کاری کو راغب کرنے کے لیے، محترمہ سیتا رمن نے کہا کہ نوتشکیل بنیادی ڈھانچے کے لیے مالی وسائل کی فراہمی والی سکریٹیریٹ تمام اسٹیک ہولڈرس کی ریلویز، شہری بنیادی ڈھانچے اور بجلی جیسے بنیادی ڈھانچے سے متعلق شعبوں میں زیادہ نجی سرمایہ کاری کے لیے مدد کرے گی۔
۰۰۰۰۰۰۰۰۰۰۰۰۰
U: 1069
ش ح۔ س ب۔ ر ا
(Visitor Counter : 110
سائنس اور ٹیکنالوجی کی وزارت
آئی آئی ٹی کانپور کے سائنسدانوں نے دھونے لائق چپکنے والا مادہ اور متعلقہ مصنوعات تیار کئے
سائنسدانوں نے ایسا چپکنے والا میٹ  تیار کیا ہے ، جو رابطے میں آنے والی سطح کے غبار کے ذرات کو سمیٹ کر ہمارے گھروں ، دفتروں ، اسپتالوں اور تجربہ گاہوں میں صاف، صحت افزا اور ترو تازہ ماحول کو یقینی بناتا ہے۔ مہنگے اور حساس آلات کو بھی صاف رکھ کر ان کے آسانی سے کام کاج کو یقینی بناتا ہے۔ یہ میٹ سستا ہے اور دھویا جاسکتا ہے اور اس طرح اس کو بار بار استعمال کیاجاسکتا ہے۔
آئی آئی ٹی کانپور کے کیمیکل انجینئرنگ شعبے کے پروفیسر انی مانگشو گھٹک نے حکومت ہند کے سائنس و ٹکنالوجی محکمہ کی مدد سے میک ان انڈیا پروگرام کے تحت یہ میٹ تیار کیا ہے۔ انہوں نے دیوار پر چڑھنے والے جانداروں جیسے کہ گھروں میں ملنے والی چھپکلی کے پنجوں میں چپکنے والے پیڈ کو دیکھ کر اور اس سے متاثر ہوکر اسے تیار کیا ہے۔
میٹ میں موجود چپکنے والا مادہ اپنی سطح پر موجود انتہائی چھوٹے پرامڈ کے سائز کے بمپ کی مدد سے غبار کے ذرات کو اپنی جانب کھینچ لیتا ہےجس سے کہ جب ہم اس پر قدم رکھتے ہیں تو ہمارے جوتوں کے تلوے صاف ہوجاتے ہیں۔ جب چپکنے والا مادہ پوری طرح سے غبار کے ذرات سے بھر جاتا ہے تو اسے اسی طرح سے صاف کرلیا جاتا ہے جیسے کہ ہم اپنے کپڑے دھوتے ہیں۔ اس کے بعد اس کی سطح ایک بار پھر اپنا کام دوبارہ شروع کرنے کے لئے تیار ہوجاتی ہے اور اس طرح سینکڑوں بار اسے استعمال کیا جاسکتا ہے۔
سائنسدانوں نے میٹ بنانے کے لئے بڑے علاقہ، آسان طریقے سے سطح کے سائز کے کنٹرول ، دھونے کے امکان اور دوبارہ استعمال جیسی باتوں کا دھیان رکھتے ہوئے اسے مختلف سائز میں تیار کرنے کی سوچ پر کام کیا ہے۔ اس کو ثابت کیا گیا ہے اور اسٹیکی میٹ کے لئے ہندستانی پیٹنٹ کی درخواست بھی دائر کی گئی ہے۔ یہ تیار کرنے اور دھونے میں آسان، ماحولیات کے نقطہ نظر سے موزوں ، سستا ہے اور اس مقصد سے درآمد کئے جانے والے سامان کی جگہ لے سکتا ہے۔ اسٹیکی میٹ کی طرح کا سب سے قریبی پروڈکٹ 3ایم اسٹیکی میٹ ہے لیکن اسے دھویا نہیں جاسکتا اور نہ ہی دوبارہ استعمال کیا جاسکتا ہے۔
یہ میٹ اسپتالوں کے آئی سی یو میں استعمال کیا جاسکتا ہے۔ حساس آلات کو رکھنے والے کمرے اور سہولیات میں ایئر فلٹر کے ایک عنصر کے طور پر استعمال کیا جاسکتا ہے۔ یہ ٹکنالوجی ہر جگہ کے لئے اہم ہے جہاں صاف صفائی کی ضرورت ہے۔ ٹکنالوجی ریڈی نیس لیول کی سطح پر یہ پروڈکٹ 7-8 کی سطح پر ہے اور اسے ابھی کاروباری بنایا جانا باقی ہے۔ بڑی سطح پر اس کی پیداوار کرنے کے لئے ایک پائلٹ پلانٹ کی تعمیر کی جارہی ہے۔
تصویر 1۔ دھوئے جاسکنے والے ایڈہیسیو کی مثال
تصویر2- غبار جمع کرنے اور یہاں تک کے گھروں کے اندر مچھر پکڑنے والا دھونے کے لائق ایڈہیسیو
])
دیہی ترقیات کی وزارت
دیہی ترقیات اور پنچایتی راج کے مرکزی وزیر جناب نریندر سنگھ تومر نے گورنمنٹ –مارکیٹ پلیسپورٹل کے تحت ‘‘دی سرس کلیکشن’’ کا آغاز کیا
سرس کلیکشن دیہی اپنی مدد آپ کرنے والے گروپوںکی یومیہ استعمال میں آنے والی مصنوعات کے مجموعے کی جھلک پیش کرتا ہے اور دیہی علاقوں کے ایس ایچ جی کو سرکاری خریداروں کے سلسلے میں منڈی رسائی فراہم کرتا ہے
پہلے مرحلے کےتحت 11ریاستوں 913ایس ایچ جی پہلے ہی اپنے آپ کو فروخت کار کے طورپر درج رجسٹر کراچکے ہیں اور442مصنوعات آن بورڈ آچکی ہیں
نئی دہلی ،04؍ مئی2020: دیہی ترقیات اور پنچایتی راج، نیز زراعت اور کاشتکاروں کے فلاح و بہبود کے مرکزی وزیر جناب نریندر سنگھ تومر نے آج نئی دہلی میں کرشی بھون میں گورنمنٹ –ای مارکیٹ پلیس  پر سرس کلیکشن کا آغاز کیا۔ایک منفرد پہل قدمی کے طورپر جی ای ایم اور دین دیال انتیودیہ یوجنا –دیہی روزی روٹی مشن کے ذریعے دیہی ترقیات کی وزارت نے سرس کلیکشن کی جھلک پیش کی ہے، جو دیہی علاقوں میں سرگرم عمل از خود اپنی مدد آپ کرنے والے گروپوں کے ذریعے تیار کی جانے والی روز مرہ میں استعمال کی جانے والی مصنوعات کی جھلک پیش کرتا ہے اور ریاستی اور مرکزی خریداروں کے سلسلے میں منڈی رسائی فراہم کرتا ہے۔
اس پہل قدمی کے تحت ایس ایچ جی فروخت کار پانچ زمروں کے تحت اپنی مصنوعات فہرست بند کرسکیں گے۔ دستکاریہتھ کرگھا اور ٹیکسٹائلدفتر میں کام آنےو الے لوازمات، گروسری اور پینٹریذاتی دیکھ بھال اور صفائی ستھرائی، پہلے مرحلے کے تحت 11ریاستوں سے تعلق رکھنے والے از خود اپنی مدد آپ کرنے والے ایس ایچ جی کے 913گروپوں نے اپنے آپ کو فروخت کار کے طور پر درج رجسٹر کرایا ہے اور 442مصنوعات کو آن بورڈ رکھا گیا ہے۔ملک بھر میں ایس ایچ جی بڑی تعداد میں موجود ہیں اور ان کی تمام تر مصنوعات کی کم سے کم وقت میں آن بورڈ نگ کے لئے جی ای ایم نے این آر ایل ایم ڈاٹا بیس کے ساتھ ایک اے پی آئی پر مبنی مربوط میکنزم وضع کیا ہے۔
جی ای ایم قومی ، ریاستی، ضلعی، بلاک کی سطح پر کارکنان کے لئے ڈیش بورڈ فراہم کرے گا، تاکہ وہ ایس ایچ جی کی جانب سے اپلوڈ کئے جانے والی مصنوعات کے سلسلے میں اصلاً اور بروقت اطلاع حاصل کرسکیں اور انہیں یہ بھی معلوم ہوسکے کہ موصولہ آرڈر کی مقدار اور مالیت کتنی ہے اور کتنے آرڈروں کو پایہ تکمیل تک پہنچایا جاچکا ہے۔ اس کے علاوہ سرکاری خریداروں کو اس نظام کے ذریعے فراہم کردہ پیغامات اور مارکیٹ پلیس میں الرٹ کے ذریعے ایس ایچ جی مصنوعات کے تئیں پورٹل پر آگاہی بھی فراہم کی جائے گی۔مضمراتی خریدار ایسی مصنوعات کی تلاش کرکے انہیں ملاحظہ کرسکیں گے، انہیں پرکھ سکیں گے اور طے شدہ حصولیابی طریقوں سے حاصل بھی کرسکیں گے۔
ایس ایچ جی کے آن بورڈنگ کا عمل اس پہل قدمی کے تحت ابتداً بہار، چھتیس گڑھ، جھارکھنڈ، کرناٹک، کیرالہ، ہماچل پردیش، مہاراشٹر، اُڈیشہ، راجستھان،اترپردیش اور مغربی بنگال میں شروع کیا گیا تھا۔ اس کے احاطے کو آہستہ آہستہ وسعت دی جائے گی، تاکہ تمام ریاستوں ؍ مرکز کے زیر انتظام علاقوں کے ایس ایچ جی اس کے توسط سے سرکاری خریداروں کو اپنی مصنوعات فروخت کرسکیں۔
صحت اور خاندانی بہبود کی وزارت
ریاستوں؍مرکز کے زیرانتظام علاقوں میں کووڈ-19 ٹیکوں کی دستیابی پرتازہ ترین جانکاری
ریاستوں؍مرکز کے زیرانتظام علاقوں کو 64.51 کروڑ سے زیادہ ٹیکوں کی خوراکیں فراہم کی گئیں
ریاستوں؍مرکز کے زیرانتظام علاقوں کے پاس 5.21 کروڑ سے زائد ٹیکوں کی خوراکیں ابھی بھی بچی ہوئی ہیں جن کا استعمال نہیں ہوسکا ہے
مرکزی حکومت ملک بھر میں کووڈ-19 ٹیکہ کاری کی رفتار بڑھانے اور اس کے دائرے میں اضافے کے لئے پرعزم ہے۔ عالم گیر کووڈ -19 ٹیکہ کاری کے نئے مرحلے کا آغاز 21 جون، 2021 کو ہوا تھا۔ ٹیکہ کاری مہم میں بہتر منصوبہ بندی اور ویکسین کی فراہمی کی چین کو منظم کرکے اور ریاستوں/مرکز کے زیر انتظام علاقوں کو ایڈوانس میں ویکسین کی دستیابی اور زیادہ سے زیادہ ویکسین کی دستیابی کے ذریعہ تیزی لائی گئی ہے۔
ملک گیرٹیکہ کاری مہم کے حصے کے طور پر بھارت سرکار ریاستوں اور مرکز کے زیر انتظام علاقوں کو مفت کووڈ ٹیکے فراہم کرکے تعاون کررہی ہے۔ عالم گیر کووڈ 19 ٹیکہ کاری مہم کے نئے مرحلے میں مرکزی حکومت ویکسین مینوفیکچررز کی جانب سے تیارکی جارہی ویکسین کو خرید کرکے ریاستوں اور مرکز کے زیر انتظام علاقوں کو 75 فیصد مفت ویکسین کی سپلائی کرےگی۔
|
|
ویکسین کی خوراکیں
|
|

|
|
فراہم کی گئی خوراکیں
|
|
64,51,07,160
|
||
|
|
|
بچی ہوئی خوراکیں
|
|
5,21,37,660
بھارت سرکار اور ریاستی خریداری کے زمرے کے تحت 64.51 کروڑسے زیادہ ٹیکوں کی خوراکیں ریاستوں؍مرکز کے زیرانتظام علاقوں کوحکومت ہند کے توسط سے فراہم کی جاچکی ہیں۔ یہ فراہمی براہ راست ریاستی خریداری کے زمرے کے ذریعے کرائی گئی ہیں۔
مزید برآں 5.21 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں ابھی بھی ریاستوں؍مرکز کے زیر انتظام علاقوں کے پاس دستیاب ہیں۔
وزیراعظم کا دفتر
وزیر اعظم نے وجے گھاٹ پر آنجہانی وزیر اعظم جناب لال بہادر شاستری کو ان کی یوم پیدائش پر خراج عقیدت پیش کیا
وزیر اعظم جناب نریندر مودی نے آج وجے گھاٹ پر آنجہانی وزیر اعظم جناب لال بہادر شاستری کو ان کی یوم پیدائش پر خراج عقیدت پیش کیا۔
انہوں نے ایکس پر اپنی ایک تصویر اس عنوان کے ساتھ پوسٹ کی:
"وجے گھاٹ پر، جناب لال بہادر شاستری جی کو خراج عقیدت پیش کیا۔"
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ت ع(
10250
(
وزارت دفاع
ہماچل پردیش کے بکلوہ میں ہندوستان اور امریکہ کے خصوصی دستوں کی مشترکہ مشق کا اختتام
ہندوستان اور امریکہ کے خصوصی دستوں کی مشترکہ مشق ’وجر پرہار-2022‘ کا 13واں ایڈیشن 28 اگست، 2022 کو بکلوہ  میں اختتام ہوا۔ اس سالانہ مشق کا انعقاد باری باری سے ہندوستان اور امریکہ میں کیا جاتا ہے۔ اس سے پہلے اس کے 12ویں ایڈیشن کو اکتوبر، 2021 میں امریکہ کے واشنگٹن واقع جوائنٹ بیس لوئیس میک کارڈ میں منعقد کیا گیا تھا۔
اس 21 روزہ مشترکہ مشق نے دونوں ممالک کے خصوصی دستوں کو اقوام متحدہ کے چارٹر کے تحت ایک مشترکہ ماحول میں ہوائی آپریشن، اسپیشل آپریشن اور دہشت گردی مخالف مہمات میں ٹریننگ حاصل کرنے کا موقع فراہم کیا۔ اس مشق کو دو مراحل میں منعقد کیا گیا۔ پہلے مرحلہ میں جنگی موافقت اور عسکری سطح کے خصوصی مشن سے متعلق تربیتی مشق شامل تھی۔ وہیں، دوسرے مرحلہ کے تحت پہلے مرحلہ میں دونوں دستوں کے ذریعے حاصل کردہ ٹریننگ کی 48 گھنٹے کی تصدیق کو شامل کیا گیا تھا۔
دونوں فوجی ٹکڑیوں نے پہاڑی علاقوں میں بناوٹی روایتی اور غیر روایتی حالات میں مصنوعی آپریشن کے ایک سلسلہ کی مشترکہ ٹریننگ، منصوبہ بندی اور نمٹارہ کے بعد اپنے حاصل کردہ پیمانے اور بہترین مشقوں کو شیئر کرنے کو لے کر مشق کے نتائج پر بہت زیادہ اطمینان کا اظہار کیا۔
امریکی خصوصی دستوں کے ساتھ ’وجر پرہار‘ مشق موجودہ عالمی حالت کے پس منظر میں دونوں ممالک کے سامنے آنے والے دفاعی چیلنجز کو لے کر اہم ہے۔ اس مشترکہ فوجی مشق نے ہندوستان اور امریکہ کے خصوصی دستوں کے درمیان روایتی دوستانہ تعلقات کے ساتھ ساتھ آپسی دو طرفہ دفاعی تعاون کو مزید مضبوط کیا ہے۔
اسٹیل کی وزارت
این ڈی ایم سی نے 76 واں یوم آزادی منایا
وزارت اسٹیل کے تحت لوہے کی پیداوار کرنے والی ملک کی سب سے بڑی نورتن کان کنی کمپنی این ایم ڈی سی نے 76ویں یوم آزادی کے موقع پر حیدرآباد میں کمپنی کے ہیڈ کوارٹرس اور اس کے تمام پروجیکٹ مقامات پر بڑے جوش و خروش کے ساتھ قومی پرچم لہرا کر بھارت کی آزادی کے 75 سال مکمل ہونے کا جشن منایا۔ جناب سمیت دیب، سی ایم ڈی، این ایم ڈی سی نے صدر دفتر کے سینئر ترین ملازم جناب اے شنکریا کے ساتھ ملازمین کی موجودگی میں حیدرآباد کے این ایم ڈی سی کارپوریٹ آفس میں ترنگا لہرایا۔
اس موقع پر این ایم ڈی سی کے سی ایم ڈی جناب سمیت دیب نے کہا کہ ‘‘ملک کی اقتصادی ترقی میں سرکاری سیکٹر کی کمپنیوں  کا کردار یادگار رہا ہے اور این ایم ڈی سی نے ملک کے بنیادی ڈھانچے کی ضروریات کو پورا کرنے کے لیے مسلسل خود کو وقف کیا ہے۔ جب ہم آزادی کا امرت مہوتسو منا رہے ہیں، میں ہر ایک سے گزارش کرتا ہوں کہ وہ اپنی مادر وطن کے احترام، تشکر اور خراج تحسین کے طور پر اپنے گھروں پر پرچم لہرا کر ہر گھر ترنگا میں دل و جان سے شرکت کریں۔ ملک کے مستقبل کے پرچم بردار ہونے کے ناطے ہمارا فرض ہے کہ اس عظیم قوم کی اخلاقیات کو محفوظ رکھیں۔’’
این ایم ڈی سی نے اپنے 64ویں یوم تاسیس پر ایک بڑا شطرنج ٹورنامنٹ اور اے کے اے ایم مثالی ہفتہ کے دوران اسکول کے طلباء کے لیے ایک پینٹنگ مقابلے کا انعقاد کیا تھا۔ ملازمین اور ساتھیوں کے لیے منعقدہ شطرنج اور پینٹنگ کے مقابلے اور انڈور گیمز کے فاتحین کو آج سی ایم ڈی، فنکشنل ڈائریکٹرز، سی وی او، محترمہ براتی دیب، صدر، منرل ایوس کلب؛ محترمہ چیتالی مکھرجی اور محترمہ لیپی موہنتی نے مبارکباد پیش کی۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 110